open-index/open-wikipedia-markdown huggingface dataset:
Αλίκη του Κουρτεναί

Η **Αλίκη του Κουρτεναί** (γαλλ. *Alix de Courtenay*, 1160 – 12 Φεβρουαρίου 1218) από τον Οίκο των Καπετιδών-Κουρτεναί ήταν Γαλλίδα ευγενής. Πατέρας της ήταν ο Πέτρος των Καπετιδών και αδελφός της ο Πέτρος Λατίνος αυτοκράτορας της Κωνσταντινούπολης. Η Αλίκη παντρεύτηκε τρεις φορές. Από τον τελευταίο σύζυγό της, τον Aϋμέρ Γ΄ κόμη του Ανγκουλέμ, έγινε η μητέρα της Iσαβέλλας, βασιλικής συζύγου του Ιωάννη της Αγγλίας.

## Βιογραφία
Ήταν η δεύτερη κόρη, από τα δέκα παιδιά του Πέτρου των Καπετιδών και της Eλισάβετ, κόρης και κληρονόμου τού Ρενώ κυρίου του Κουρτεναί . Η οικογένειά της ήταν μια από τις πιο επιφανείς στη Γαλλία: οι γονείς του πατέρα της ήταν ο Λουδοβίκος ΣΤ΄ της Γαλλίας και η Αδελαΐδα του Μωριέν. Οι γονείς της μητέρας της ήταν ο Ρενώ κύριος του Κουρτεναί και η Αγουάιζ του Ντονζόν. Ο μεγαλύτερος αδελφός της Πέτρος έγινε Λατίνος αυτοκράτορας της Κωνσταντινούπολης το 1216.

Ο τρίτος σύζυγός της Aϋμέρ απεβίωσε στις 16 Ιουνίου 1202 και τον διαδέχθηκε η κόρη τους Iσαβέλλα ως κόμισσα του Ανγκουλέμ. Αυτή παντρεύτηκε τον Ιωάννη των Ανζού(-Πλανταγενετών) βασιλιά της Αγγλίας, το 1200.

Η Αλίκη απεβίωσε στις 12 Φεβρουαρίου 1218 σε ηλικία περίπου 58 ετών .

## Οικογένεια

Ο πρώτος σύζυγος της Αλίκης ήταν ο Ανδρέας κύριος του Λα Φερτέ-Γκωσέ, στην Καμπανία, τον οποίο παντρεύτηκε λίγο μετά το 1169.  

Μετά το τέλος του το 1177, η Αλίκη παντρεύτηκε τον κόμη Γουλιέλμο Α' του Ζουανύ.  Με τον γάμο απέκτησε ένα παιδί που επέζησε:
* Πέτρος, μετέπειτα κόμης του Ζουανύ, (απεβ.1222). Το ζεύγος χώρισε περί το 1184. Ένα καταστατικό του 1180 αναφέρει, ότι ο Γουλιέλμος Α΄, με τη συγκατάθεση της Αλίκης, δώρισε περιουσία στο αβαείο του Ποντινύ. 

Η Αλίκη παντρεύτηκε τον τρίτο σύζυγό της Αϋμέρ Γ΄ των Ταγιφέρ κόμη του Ανγκουλέμ περί το 1186.  Αυτός, εκείνη τη χρονιά, διαδέχθηκε τον αδελφό του Γουλιέλμο Ε΄ ως κόμης του Ανγκουλέμ. Με τον γάμο απέκτησε ένα παιδί που επέζησε, την:
* Ισαβέλλα π. 1188 – 1246. Παντρεύτηκε πρώτα το 1200 τον Ιωάννη της Αγγλίας και μετά το 1220 τον Ούγο Ι' κύριο του Λουζινιάν, Ε΄ κόμη του Μαρς, 2ο εξάδελφο του Ερρίκου Α΄ της Κύπρου.

## Παραπομπές


## Πηγές
* 

Κατηγορία:Γάλλοι του 13ου αιώνα
Κατηγορία:Γαλλίδες κόμισσες
Κατηγορία:Οίκος των Κουρτεναί
Άισυ Κέιπ

Το **Ακρωτήριο Άισυ** ή **Άισυ Κέιπ** (αγγλ. *Icy Cape*) είναι ακρωτήριο στη βορειοδυτική ακτή της Αλάσκας, στη Θάλασσα Τσούκτσι του Αρκτικού Ωκεανού, σε γεωγραφικές συντεταγμένες 70°19΄47΄΄ Βόρειο πλάτος και 161°52΄27΄΄ Δυτικό μήκος.

Ανακαλύφθηκε και πήρε την ονομασία αυτή (δηλαδή «ακρωτήριο με πάγους») από τον γνωστό εξερευνητή Τζέιμς Κουκ στις 17 Αυγούστου 1778.

Η ξηρά στην άμεση περιοχή του ακρωτηρίου είναι επίπεδη, αποτελούμενη από αμμώδεις γλώσσες μεταξύ της Λιμνοθάλασσας Κασεγκαλούκ στα ανατολικά και της Λίμνης Σίκολικ (*Sikolik Lake*) προς το εσωτερικό της ξηράς.

Στα νερά έξω από το ακρωτήριο αφθονούν οι ροζ σολομοί (*Oncorhynchus gorbuscha*) και τα αρκτικά μαυρόψαρα (*[[Salvelinus alpinus]]*), ενώ συχνά φαίνονται και φάλαινες.

Στο παρελθόν υπήρχε στο ακρωτήριο σταθμός ραντάρ της Αμερικανικής Πολεμικής Αεροπορίας (συγκεκριμένα του δικτύου της «Distant Early Warning Line»).

Διοικητικώς το ακρωτήριο υπάγεται στον Δήμο Νορθ Σλόουπ, τον βορειότερο από τους 20 «δήμους» (στην πραγματικότητα τεράστιες περιοχές) της Αλάσκας. Σε δύο απογραφές πληθυσμού εμφανίσθηκε ως οικισμός, χωριό Εσκιμώων: το 1880, με την ονομασία **Οτόκ-κοκ** και 50 κατοίκους, και το 1890 με τη σημερινή ονομασία (Άισυ Κέιπ) και 57 κατοίκους.

* Το επεισόδιο «Ice» της πρώτης περιόδου του σίριαλ επιστημονικής φαντασίας *[[The X-Files]]* διαδραματίζεται στο Άισυ Κέιπ.

## Παραπομπές


Κατηγορία:Γεωγραφία της Αλάσκας
Κατηγορία:Ακρωτήρια της Βόρειας Αμερικής
Λόφα

Ο **Λόφα** (*Lofa* ή και *Loffa*) είναι ποταμός της ανατολικής Λιβερίας στην Αφρική, με τις πηγές του και ελάχιστο τμήμα του ρου του να βρίσκονται στο έδαφος του γειτονικού κράτους της Γουινέας. Ιστορικά ήταν γνωστός με την αγγλική ονομασία Λίτλ Κέιπ Μάουντ Ρίβερ.

Το συνολικό μήκος του Λόφα είναι 410 χιλιόμετρα, ενώ η λεκάνη απορροής του έχει έκταση 10.612 τετραγων. χιλιόμετρα. Ρέει σε γενική νότια-νοτιοδυτική κατεύθυνση και εκβάλλει στον Ατλαντικό Ωκεανό, σε θέση με 6° 34′ 6″ Βόρειο πλάτος και 11° 2′ 55″ Δυτικό μήκος.

Παρά τη σημαντική μέση παροχή του, που την εποχή των βροχών ανέρχεται σε 700 και πλέον κυβικά μέτρα ανά δευτερόλεπτο (m³/sec), με ένα ιστορικό μέγιστο 1.314 m³/sec στις 9 Σεπτεμβρίου 2013, ο Λόφα δεν είναι μόνιμα πλωτός σε κανένα μέρος του ρου του.

## Πηγές
* J.W. Lugenbeel: The republic of Liberia: its geography, climate, soil and productions, with a history of its early settlements. G.S. Stockwell, New York 1868, S. 299

Λοφα
Γεωγραφία της Λιβερίας

thumb|right|255px|Δορυφορική απεικόνιση της Λιβερίας
Η **Λιβερία** είναι σχετικώς μικρή χώρα της Αφρικής, με έκταση 111.370 τετραγωνικά χιλιόμετρα. Βρίσκεται στη Δυτική Αφρική και βρέχεται από τον Βόρειο Ατλαντικό Ωκεανό από τα νοτιοδυτικά. Ουσιαστικά το έδαφος του κράτους αποτελείται από μια παράκτια λωρίδα από τον ποταμό Μάνο στα δυτικά μέχρι τον Καβάλο στα ανατολικά. Η λωρίδα αυτή αντιστοιχεί στην «Ακτή του Πιπεριού» (έτσι ονομαζόταν κατά την περίοδο της αποικιοκρατίας). Μετά τη λωρίδα αυτή, προς το εσωτερικό βρίσκεται μια ζώνη με χαμηλούς λόφους, οι οποίοι σταδιακά υψώνονται και φτάνουν τα 1.700 μέτρα (στα Όρη Νίμπα, στα σύνορα με τη Γουινέα). Το υψηλότερο σημείο στη χώρα είναι το Όρος Γούτεβε στα 1.440 μέτρα. Ψηλότερο, με 1.752 μ. υψόμετρο, είναι το όρος Νίμπα, που ανήκει όμως (γεωγραφικά) και στη Γουινέα και την Ακτή Ελεφαντοστού. Η ακτή της Λιβερίας είναι αλίμενη και μαστίζεται από καταιγίδες.

Το κλίμα της Λιβερίας είναι τυπικό για χώρες του Κόλπου της Γουινέας. Αυτό σημαίνει ότι οι μουσώνες επηρεάζουν τις βροχοπτώσεις, οι οποίες είναι περισσότερες από τον Μάιο μέχρι τον Οκτώβριο. Ακολουθεί η ξηρή εποχή. Μεταξύ Δεκεμβρίου και Μαρτίου οι άνεμοι χαρματάν (ξηροί) μειώνουν την υγρασία. Η θερμοκρασία κατά την εποχή των βροχών είναι 24 έως 25 βαθμούς C, ενώ κατά την ξηρή εποχή κυμαίνεται από 26 μέχρι 30 °C. Η θερμοκρασία δεν παρουσιάζει αξιόλογη μεταβολή την ημέρα και τη νύχτα συγκριτικά. Η χώρα είναι κατά μέσο όρο η πιο βροχερή του Κόλπου της Γουινέας.

## Πηγές
* *Merriam Webster's Geographical Dictionary*, 3η έκδοση, Merriam Webster Inc., Springfield (Mass.) 1997, ISBN 0-87779-546-0
Χέρνε

Η **Χέρνε** (γερμ. *Herne*) είναι πόλη της Γερμανίας στο δυτικό κρατίδιο της Βόρειας Ρηνανίας-Βεστφαλίας. Ευρισκόμενη στην πυκνοκατοικημένη περιοχή του Ρουρ, είναι σχεδόν ενωμένη οικιστικώς με τις γειτονικές πόλεις Μπόχουμ και Γκελζενκίρχεν. Η εκτίμηση του πληθυσμού της στα τέλη του 2020 ήταν 156.940 κάτοικοι.

Η Χέρνε, το μεσαιωνικό **Χαράννι** (*Haranni*), ήταν όπως και οι περισσότερες άλλες πόλεις της περιοχής ένα μικρό χωριό μέχρι τον 19ο αιώνα, οπότε η εξόρυξη γαιάνθρακα και η παραγωγή κοκ και χάλυβα επέφερε τη μεγάλη πληθυσμιακή αύξησή τους σε πόλεις, εξαιτίας της εισροής οικονομικών μεταναστών που εύρισκαν εκεί εργασία. Συγκεκριμένα το πρώτο ανθρακωρυχείο άρχισε να λειτουργεί στη Χέρνε το 1860 και αμέσως άνοιξαν και αρκετά άλλα.

Ο δήμος της Χέρνε έχει έκταση 51,41 τετραγωνικά χιλιόμετρα και μέσο υψόμετρο 65 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* Επίσημος ιστότοπος 

Χερνε
Ύψωση της Σημαίας της Νίκης στο Ράιχσταγκ

250px|μικρογραφία|Λεπτομέρεια της φωτογραφίας
Η **Ύψωση της Σημαίας της Νίκης στο Ράιχισταγκ** (Ρωσικά: Знамя Победы над Рейхстагом) είναι εμβληματική **[[φωτογραφία]]** του Β' Παγκοσμίου Πολέμου που τραβήχτηκε κατά τη διάρκεια της Μάχης του Βερολίνου στις 2 Μαΐου 1945. Η φωτογραφία αναδημοσιεύθηκε χιλιάδες φορές και θεωρήθηκε σε όλο τον κόσμο ως μια από τις πιο αναγνωρίσιμες φωτογραφίες του πολέμου. Οι ταυτότητες των ανδρών στην εικόνα αμφισβητώνται συχνά, όπως και του φωτογράφου, Γεβγκένι Χαλντέι. Έγινε σύμβολο της σοβιετικής νίκης επί της Ναζιστικής Γερμανίας.

Το Ράιχσταγκ θεωρήθηκε ως σύμβολο και η καρδιά της Γερμανίας. Ήταν αναμφισβήτητα ο πιο συμβολικός στόχος στο Βερολίνο. Στις 2 Μαΐου 1945, ο Χαλντέι ανέβηκε στο Ράιχσταγκ για να τραβήξει τη φωτογραφία. Μαζί του κουβαλούσε μια μεγάλη σημαία, ραμμένη από τρία τραπεζομάντιλα για αυτόν ακριβώς τον σκοπό, από τον θείο του.

## Παραπομπές


Κατηγορία:Σημαίες της Σοβιετικής Ένωσης
Κατηγορία:Σοβιετική Ένωση
Κατηγορία:Β΄ Παγκόσμιος Πόλεμος
Shadowban

Το **Shadowban**, είναι η πρακτική αποκλεισμού ή μερικού αποκλεισμού ενός χρήστη ή του περιεχομένου του από ορισμένες περιοχές μιας διαδικτυακής κοινότητας με τέτοιον τρόπο ώστε να μη καθίσταται εύκολα αντιληπτό στον χρήστη. Για παράδειγμα, ένας χρήστης έχει δικαίωμα να σχολιάσει αλλά το σχόλιό του δεν θα εμφανίζεται σε κανέναν πέραν του ιδίου.

Σκοπός της πρακτικής αυτής είναι τα trolls να αποθαρρύνονται μη συνεχίζοντας την ανεπιθύμητη συμπεριφορά και να μη δημιουργήσουν νέους λογαριασμούς  αλλά και η προστασία της κοινότητας από κακόβουλες δραστηριότητες.

Το 2017 το φαινόμενο έγινε αντιληπτό στο Instagram, με αναρτήσεις που περιελάμβαναν συγκεκριμένα hashtag να μην εμφανίζονται όταν αυτά τα hashtag χρησιμοποιούνταν σε αναζητήσεις.

Στα τέλη Ιουλίου 2018, το Vice News διαπίστωσε ότι αρκετοί υποστηρικτές του Ρεπουμπλικανικού Κόμματος δεν εμφανίζονταν πλέον στο αυτόματα συμπληρωμένο αναπτυσσόμενο μενού αναζήτησης στο Twitter, περιορίζοντας έτσι την ορατότητά τους κατά την αναζήτηση. Το Vice News ισχυρίστηκε ότι επρόκειτο για shadowban.Ορισμένοι συντηρητικοί κατηγόρησαν το Twitter ότι προχωρούσε σε shadowban σε λογαριασμούς των Ρεπουμπλικανών, κάτι που το Twitter αρνήθηκε.

## Παραπομπές


Κατηγορία:Ποινές
Κατηγορία:Λογοκρισία
Κιπά

250px|μικρογραφία|Εβραίοι φορούν κιπά
**Κιπά** (Εβραϊκά:כִּיפָּה) ονομάζεται το σκουφάκι χωρίς γείσο, συνήθως κατασκευασμένο από ύφασμα, το οποίο φορούν παραδοσιακά οι Ιουδαίοι κατά την εκπλήρωση των θρησκευτικών τους καθηκόντων, όπως η προσευχή. Είναι ιδιαιτέρως διαδεδομένη αυτή η πρακτική στις Ορθόδοξες κοινότητες. Ο εβραϊκός νόμος υπαγορεύει ότι ο άνδρας πρέπει να καλύπτει το κεφάλι του κατά τη διάρκεια της προσευχής. Οι Χαλαχικοί πραγματεύονται εάν πρέπει να αμφίενται κιπά καθ' όλη τη διάρκεια της ημέρας.

Σε μη ορθόδοξες κοινότητες, μερικές γυναίκες φορούν επίσης κιπά. Το κίνημα της Μεταρρύθμισης ήταν ιστορικά αντίθετο σε αυτό, αλλά τα τελευταία χρόνια έχει γίνει πιο συνηθισμένο και αποδεκτό για μεταρρυθμιστές άνδρες και γυναίκες να καλύπτουν τα κεφάλια τους κατά την προσευχή και τη μελέτη.

## Παραπομπές


Κατηγορία:Εβραϊκός κύκλος ζωής
Κατηγορία:Ιουδαϊσμός
Φρανκ Παλόνε

Ο **Φρανκ Τζόζεφ Παλόνε** (αγγλικά: *Frank Joseph Pallone Jr.*, 30 Οκτωβρίου 1951), είναι Αμερικανός πολιτικός και δικηγόρος, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 6η περιφέρεια της πολιτείας του Νιου Τζέρσεϊ, από τον Ιανουάριο του 1993. Από τον Νοέμβριο του 1988 έως τον Ιανουάριο του 1993, υπηρέτησε για την 3η περιφέρεια του Νιου Τζέρσεϊ. Είναι μέλος του Δημοκρατικού Κόμματος. 

Από τον Ιανουάριο του 2019, διατελεί ως πρόεδρος της Επιτροπής Ενέργειας και Εμπορίου της Βουλής των Αντιπροσώπων των Ηνωμένων Πολιτειών. 

Πριν από την εκλογή του στο Κογκρέσο, υπηρέτησε ως Μέλος της πολιτειακής Γερουσίας του Νιου Τζέρσεϊ για την 11η περιφέρεια, από τον Ιανουάριο του 1984 έως τον Νοέμβριο του 1988. Επίσης, από το 1982 έως το 1988, υπηρέτησε και ως Μέλος του Δημοτικού Συμβουλίου της πόλης του Λονγκ Μπραντς.

Ο Παλόνε, εξελέγη πρώτη φορά στο Κογκρέσο, τον Νοέμβριο του 1988 σε ειδική εκλογή (ταυτόχρονα με κανονική) στην 3η περιφέρεια της Βουλής των Αντιπροσώπων των Ηνωμένων Πολιτειών στο Νιου Τζέρσεϊ, νικώντας τον τότε Ρεπουμπλικανό ανθυποψήφιό του, με ποσοστό 52% έναντι 47%. Επανεξελέγη στην 3η περιφέρεια το 1990. Το 1992, εξελέγη για την 6η περιφέρεια, ύστερα από την αναδιανομή του 1990-91, νικώντας τον τότε Ρεπουμπλικανό ανθυποψήφιό του Τζο Κύριλλος, με ποσοστό 52% έναντι 45%. Έχει επανεκλεγεί από τότε, 14 φορές. Στις εκλογές του 2020, έλαβε 61,2% των ψήφων, έναντι 38,8% της Ρεπουμπλικανής ανθυποψήφιάς του. Η περιφέρεια του Παλόνε, περιλαμβάνει σημαντικό τμήμα της κομητείας Μίντλσεξ, καθώς και τμήμα από την κομητεία Μόνμαουθ. 

## Βιογραφία
Ο Φρανκ Παλόνε, γεννήθηκε τον Οκτώβριο του 1951, στο Λονγκ Μπραντς του Νιου Τζέρσεϊ από γονείς Ιταλικής καταγωγής, όπου και μεγάλωσε. Αποφοίτησε από το Λύκειο "Long Branch High School" το 1969. Σπούδασε Ιστορία στο Κολλέγιο Μίντλμπερι στο Βερμόντ, και έλαβε πτυχίο (BA) το 1973 με διάκριση. Στη συνέχεια, πραγματοποίησε μεταπτυχιακές σπουδές πάνω στις Διεθνείς Σχέσεις στη Σχολή Φλέτσερ του Πανεπιστημίου Ταφτς στη Βοστώνη, λαμβάνοντας μεταπτυχιακό δίπλωμα (MA) το 1974. Επίσης, σπούδασε Νομική στο Πανεπιστήμιο Ράτγκερς στο Νιου Τζέρσεϊ, λαμβάνοντας πτυχίο (JD) το 1978. 

### Προσωπική ζωή
Ο Φρανκ Παλόνε, είναι παντρεμένος από τον Αύγουστο του 1992 με την Σάρα Χόσποντορ, και έχουν αποκτήσει μαζί 3 παιδιά. Διαμένουν στο Λονγκ Μπραντς του Νιου Τζέρσεϊ. Είναι Ρωμαιοκαθολικός.

## Δείτε ακόμα
* Κογκρέσο των Ηνωμένων Πολιτειών
* Βουλή των Αντιπροσώπων (ΗΠΑ)
* Κατάλογος τρεχόντων Μελών της Βουλής των Αντιπροσώπων των ΗΠΑ
* Νιου Τζέρσεϊ

## Παραπομπές


## Εξωτερικοί σύνδεσμοι
* 

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Νιου Τζέρσεϊ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Ιταλοαμερικανοί
Γουλιέλμος του Λουξεμβούργου

Αριθμός μελών της μεγάλης δουκικής οικογένειας του Λουξεμβούργου φέρουν το όνομα **Γουλιέλμος του Λουξεμβούργου**:

* Γουλιέλμος Δ΄ (1852-1912), Μέγας Δούκας του Λουξεμβούργου μεταξύ του 1905 και του 1912,
* Γουλιέλμος του Λουξεμβούργου (γεννημένος το 1963), υιός του μέγα δούκα Ιωάννη,
* Γουλιέλμος του Λουξεμβούργου (γεννημένος το 1981), υιός του μέγα δούκα Ερρίκου, νυν μέγας δουκικός διάδοχος.
Μερόπη (Πλειάδα)

Στην Αρχαία ελληνική μυθολογία η **Μερόπη** ήταν μια από τις Πλειάδες, κόρες του Άτλαντα και της Πλειόνης. Η μητέρα της  Πλειόνη ήταν κόρη του Ωκεανού και της Τηθύος. Ο μετασχηματισμός τους σε Αστρικό σμήνος γνωστό ως Αστερισμός των Πλειάδων έγινε αντικείμενο πολλών μύθων. Στην ιστορία οι Πλειάδες και οι ετεροθαλείς αδελφές τους Υάδες ήταν παρθένες συνοδοί της Αρτέμιδος. Η Άρτεμις δίδυμη αδελφή του Απόλλων ήταν προστάτιδα του κυνηγιού και των αγρίων ζώων, γονείς τους ήταν ο Δίας και η Λητώ. Ο Διόνυσος  σε βρεφική ηλικία ανατράφηκε από τις Πλειάδες και τις ετεροθαλείς αδελφές τους Ατλαντίδες. Ο Ωρίων καταδίωξε, κυριευμένος από ερωτική μανία, τις Πλειάδες Μαία, Ηλέκτρα, Ταϋγέτη, Κελαινώ, Αλκυόνη, Στερόπη και Μερόπη. Η Άρτεμις ζήτησε από τον Δια να τις προστατεύσει και εκείνος τις μεταμόρφωσε σε αστέρια στον ουρανό. Η Άρτεμις εξοργίστηκε που έχασε την συνοδεία της, έβαλε τον αδελφό της Απόλλωνα να στείλει έναν γιγάντιο σκορπιό να θανατώσει τον Ωρίωνα. Ο Ζευς μεταμόρφωσε και τον Ωρίωνα σε αστερισμό, τον τοποθέτησε στον ουρανό να κυνηγάει εκεί μόνιμα τις Πλειάδες σαν σκιές. Σε έναν άλλον μύθο ο Δίας μεταμόρφωσε τις Πλειάδες σε αστέρια μετά την έντονη ερωτική καταδίωξη του Ωρίωνα που διήρκεσε 12 χρόνια. Αρχικά τις μεταμόρφωσε σε περιστέρια (πελειάδες) και κατόπιν σε αστέρια, το ίδιο και τον Ωρίωνα και τον τοποθέτησε στον ουρανό για να τις καταδιώξει εκεί. Οι Πλειάδες και οι ετεροθαλείς αδελφές τους Υάδες που πέθαναν από την λύπη τους για τον θάνατο του αδελφού τους Ύαντα είναι τμήματα του Αστερισμού του Ταύρου.

## Γάμος με θνητό

Η Μερόπη είναι η ασθενέστερη από τις Πλειάδες επειδή παντρεύτηκε έναν θνητό τον Σίσυφο και έζησε στην νήσο Χίο, οι αδελφές της αντίθετα είχαν σχέσεις μόνο με θεούς. Τα παιδιά τους ήταν ο Γλαύκος, Ορνύτιων (ή Πορφυρίων), ο Άλμος (ή Ὅλμος), ο Θέρσανδρος και ο Σίνων. Ο αστέρας της Μερόπης αναφέρεται συχνά σαν *"χαμένη Πλειάδα"* επειδή οι αστρονόμοι δεν τον ανακάλυψαν όταν βρήκαν τις υπόλοιπες Πλειάδες, ανακαλύφτηκε αργότερα. Ο μύθος που επικρατεί είναι ότι έμεινε ασθενής από την ντροπή της επειδή παντρεύτηκε έναν θνητό.

## Παραπομπές



## Πηγές

*Calame, Claude. Myth and History in Ancient Greece. 1996. Trans. Daniel W. Berman. New Jersey: Princeton University, 2003.
*Ceci, Lynn. "Watchers of the Pleiades: Ethnoastronomy among Native Cultivators in Northeastern North America." Ethnohistory 25.4 (1978): 301–317.
*Gould, John. "Law, Custom, and Myth: Aspects of the Social Position of Women in Classical Athens." Myth, Ritual, Memory, and Exchange Essays in Greek Literature and Culture. New York: Oxford University, 2001. 112–157.
*Interpretations of Greek Mythology. 1987. Comp. Jan Bremmer. London: Routedge, 1990.
*Kellett, E. E. The Story of Myths. New York: Harcourt, Brace, and Company, 1927.
*Kershaw, Stephen P. The Greek Myths Gods, Monsters, Heroes, and the Origins of Storytelling. Brief Guide. New York: Carroll and Graf, 2007.
*Larson, Jennifer. Greek Nymphs: Myth, Cult, Lore. New York: Oxford University, 2001.
*Women's Roles in Ancient Civilizations. Ed. Bella Vivante. Connecticut: Greenwood, 1999.

Κατηγορία:Πλειάδες της Ελληνικής μυθολογίας
Άνω Βούναινα Λάρισας

Τα **Άνω Βούναινα** είναι οικισμός της τοπικής κοινότητας Βουναίνων, της δημοτικής ενότητας (τέως δήμου) Κραννώνος, του δήμου Κιλελέρ, της περιφερειακής ενότητας (τέως νομού) Λαρίσης, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λαρίσης του νομού Λαρίσης, στο γεωγραφικό διαμέρισμα Θεσσαλίας.

## Γεωγραφία
Τα Άνω Βούναινα είναι πεδινός οικισμός στο νοτιοδυτικό τμήμα του νομού Λαρίσης, δίπλα στα όρια με τον νομό Καρδίτσας και κοντά στην επαρχιακή οδό Λάρισας-Παλαμά, σε μέσο σταθμικό υψόμετρο 200. Ο οικισμός απέχει 27 χλμ. περίπου ΝΔ. της Λάρισας.

## Δημογραφία

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Βουναίνων του νομού Καρδίτσης. Το 1974 εντάχθηκε στον νομό Λαρίσης. Με το ΦΕΚ 244Α - 04/12/1997 αποσπάστηκε από την κοινότητα Βουναίνων και προσαρτήθηκε στον δήμο Κραννώνος. Με το ΦΕΚ 87Α - 07/06/2010 αποσπάστηκε από τον δήμο Κραννώνος και προσαρτήθηκε στον δήμο Κιλελέρ.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* eetaa.gr

Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Άνω Γαρδενίτσα Λακωνίας

Η  **Άνω Γαρδενίτσα** είναι οικισμός της τοπικής κοινότητας Κοίτας, της δημοτικής ενότητας Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Οιτύλου του νομού Λακωνίας, στο γεωγραφικό διαμέρισμα Πελοποννήσου. Έχει χαρακτηριστεί παραδοσιακός οικισμός από το 1998.

## Γεωγραφία
Η Άνω Γαρδενίτσα είναι οικισμός στο νοτιοδυτικό τμήμα του νομού Λακωνίας, πάνω από τον Μεσσηνιακό κόλπο. Βρίσκεται στις νοτιοδυτικές υπώρειες του όρους Σαγγιάς, πολύ κοντά στον επαρχιακό δρόμο Αρεόπολης-Γερολιμένα και σε μέσο σταθμικό υψόμετρο 120 μέτρα. Απέχει 78 χιλιόμετρα περίπου Ν. ΝΔ. της Σπάρτης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε στην κοινότητα Κοίτας του νομού Λακωνίας. Με το ΦΕΚ 244Α – 04/12/1997 αποσπάστηκε από την κοινότητα Κοίτας και προσαρτήθηκε στον δήμο Οιτύλου. Με το ΦΕΚ 87Α – 07/06/2010 αποσπάστηκε από τον δήμο Οιτύλου και προσαρτήθηκε στον δήμο Ανατολικής Μάνης.

## Αξιοθέατα και διατηρητέα
*Η εκκλησία του Aγίου Iωάννη, στη θέση «Kωσταράκα» του οικισμού. Είναι μονοκάμαρος ναός που διασώζει τμήματα γραπτού διακόσμου των 12ου - 13ου αιώνων. Έχει χαρακτηριστεί διατηρητέο μνημείο
*Η εκκλησία του Σωτήρος, στη νότια είσοδο του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Ζώνη της Μαυριτανίας

[μικρογραφία|351x351εσ|[Παλαιογεωγραφία|Παλαιογεωγραφική αναπαράσταση της υπερηπείρου Παγγαίας, συμπεριλαμβανομένων των Κεντρικών Ορέων της Παγγαίας, από τα οποία δημιουργήθηκε, εν μέρει, η Ζώνη της Μαυριτανίας.]]
Η **Ζώνη της Μαυριτανίας** (**) είναι μία αρχαία ορογένεση που πραγματοποιήθηκε παράλληλα της δυτικής ακτής του Μαρόκου, προς τη Γουινέα-Μπισσάου. Η ορογένεση που δημιούργησε τη Ζώνη της Μαυριτανίας ήταν ενεργή πριν από 320 με 270 εκατομμύρια χρόνια, κατά τη Λιθανθρακοφόρος και την Πέρμια περίοδο. Κατά τη διάρκεια του συγκεκριμένου χρονικού διαστήματος, τα ανατολικά πετρώματα συγκρούστηκαν με άλλα της Δεβόνιας περιόδου, στη Λεκάνη Ταουντένι. Κατά τη διάρκεια της Τριαδικής περιόδου, η Ζώνη της Μαυριτανίας χωρίστηκε από τα Απαλάχια Όρη (με τα οποία ήταν προηγουμένως μία αυτούσια ορογένεση), καθώς δημιουργούνταν ο Ατλαντικός Ωκεανός

## Παραπομπές

Κατηγορία:Ορογενέσεις της Αφρικής
Vice

250px|thumb|Το λογότυπο του Vice
Η **Vice Media Group LLC** είναι αμερικανοκαναδικός ραδιοτηλεοπτικός όμιλος. Ξεκίνησε το 1994. 

Ο Όμιλος Vice Media αποτελείται από πέντε κύριους επιχειρηματικούς τομείς: το vice.com, τη Vice Studios (εταιρεία παραγωγής), το Vice TV (γνωστό και ως Viceland), το VICE News και το Virtue. Εκτιμάται πως είναι ο μεγαλύτερος ραδιοτηλεοπτικός όμιλος νεανικού περιεχομένου στον κόσμο με 35 γραφεία.

Οι ιδρυτές του Vice Media, Shane Smith, Suroosh Alvi και Gavin McInnes  κυκλοφόρησαν το περιοδικό *Voice of Montreal* τον Οκτώβριο του 1994 στο Μόντρεαλ, με κρατική χρηματοδότηση, με θέματα τη μουσική, την τέχνη, τις τάσεις και την κουλτούρα των ναρκωτικών. Κατά τη διάρκεια της δεκαετίας του 1990, η γειτονιά Plateau Mont-Royal/Mile-End του Μόντρεαλ φιλοξενούσε μια αναπτυσσόμενη υποκουλτούρα με την εμφάνιση συλλογικοτήτων όπως το Godspeed You! Black Emperor, Dummies Theatre, Bran Van 3000 και αργότερα Arcade Fire.

Το 1996 μετονομάστηκε σε Vice.

## Παραπομπές


## Εξωτερικοί σύνδεσμοι
* vice.com

Κατηγορία:Τύπος
Κατηγορία:Μέσα Μαζικής Ενημέρωσης
Shitposting

Το **shitposting** (σκατοποστάρισμα) είναι η αποστολή ή δημοσίευση περιεχομένου κακής ποιότητας στα μέσα κοινωνικής δικτύωσης. Συνήθως είναι ειρωνικό και επιθετικό το περιεχόμενο με ορθογραφικά λάθη και πολιτικά μη ορθά αστεία. Αυτό γίνεται σκόπιμα για τον εκτροχιασμό μίας συζήτησης και την πρόκληση αντιδράσεων ή για την υποβάθμιση ενός ιστοχώρου με αποτέλεσμα να καταστεί άχρηστος.

## Ορισμός και χρήσεις
Το shitposting είναι μια σύγχρονη μορφή πρόκλησης στο διαδίκτυο (ο ίδιος ο όρος εμφανίστηκε γύρω στα μέσα της δεκαετίας του 2000 σε πίνακες εικόνων όπως το 4chan), αλλά η έννοια δεν είναι καινούργια - το καλλιτεχνικό κίνημα του Ντανταϊσμού στις αρχές του 20ού αιώνα δημιούργησε τέχνη που ήταν σκόπιμα χαμηλής ποιότητας ή προσβλητική για να προκαλέσει τον κόσμο της τέχνης.

Γράφοντας για το Polygon, ο Sam Greszes συνέκρινε το shitposting με τα "συγκεχυμένα, χωρίς περιεχόμενο κομμάτια του Ντανταϊσμού, τα οποία, ειδικά επειδή ήταν τόσο παράλογα, θεωρήθηκαν επαναστατικά έργα τόσο καλλιτεχνικά όσο και πολιτικά". Ο Greszes γράφει ότι ο στόχος του shitposting είναι "να κάνεις το κοινό να μπερδευτεί τόσο πολύ με την έλλειψη περιεχομένου που να γελάσει ή να χαμογελάσει".

Το shitposting είναι συχνά παρεξηγημένο στη λαϊκή κουλτούρα- η δημοσιογράφος Τζέσικα Λίντσεϊ το προσδιόρισε με έναν πραγματικό ορισμό:

Το shitposting δεν έχει καμία αξία. Είναι το διαδικτυακό ισοδύναμο του να πυροβολείς κονσερβοκούτια με ένα πιστόλι σε μια ερημιά. Είναι να επαναλαμβάνεις αυτά που λέει ο συνομιλητής σου με ηλίθια φωνή μέχρι να τα παρατήσει και να πάει σπίτι του. Η ιδέα ότι το shitposting είναι κάποιο κόλπο των μέσων ενημέρωσης που έχει αξιοποιηθεί από το κόμμα των Τόρις με τις αφίσες τους με τα Comic Sans χάνει εντελώς το νόημα της πράξης: να είσαι ηλίθιος χωρίς εγγενή στόχο (ή τουλάχιστον χωρίς σοβαρό στόχο).

Ο καθηγητής Γκρεγκ Μπάρτον, ειδικός σε θέματα τρομοκρατίας στο Πανεπιστήμιο Deakin, δήλωσε ότι το ρατσιστικό "shitposting" είναι σύνηθες στο διαδίκτυο και αποτελεί έναν τρόπο για τους ανθρώπους να συνδεθούν και να κερδίσουν την προσοχή. "Το θέμα με τα μέσα κοινωνικής δικτύωσης είναι ότι είναι κοινωνικά. Θέλεις κάποια ανατροφοδότηση, θέλεις να αρέσει στον κόσμο το υλικό σου, είτε πρόκειται για το Instagram είτε για το Facebook", είπε. "Το shitposting έχει να κάνει με το να ανεβάσεις το προφίλ σου, να πάρεις απάντηση και όσο πιο ειρωνικός και αστείος μπορείς να γίνεις, τόσο περισσότερα παίρνεις".

## Παραπομπές

Κατηγορία:Διαδικτυακά μιμίδια
Αποτοξίνωση

**Αποτοξίνωση** ονομάζεται η φυσική ή φαρμακευτική απομάκρυνση τοξικών ουσιών από ζωντανό οργανισμό, συμπεριλαμβανομένου του ανθρώπινου σώματος, η οποία πραγματοποιείται κυρίως από το ήπαρ. Επιπλέον, μπορεί να αναφέρεται στην περίοδο απουσίας από τα ναρκωτικά όπου αποκαθίσταται η Ομοιόσταση μετά από μακροχρόνια χρήση μιας εθιστικής ουσίας.   Στην ιατρική, η αποτοξίνωση μπορεί να επιτευχθεί με την απολύμανση της κατάποσης δηλητηρίου και τη χρήση αντιδότων καθώς και με τεχνικές όπως η αιμοκάθαρση και (σε περιορισμένο αριθμό περιπτώσεων) η θεραπεία χηλίωσης.

Τα προγράμματα ενδονοσοκομειακής αποτοξίνωσης βραχείας διάρκειας χρησιμεύουν στις περιπτώσεις όπου απαιτείται ιατρικά υποβοηθούμενη αποτοξίνωση, ώστε να αντιμετωπιστούν πρωτίστως τα σωματικά και δευτερευόντως τα ψυχολογικά συμπτώματα από τη διακοπή κάποιας εθιστικής ουσίας. Κατά τη φάση αυτή συχνά χρησιμοποιείται φαρμακοθεραπεία για ανακούφιση από τα στερητικά συμπτώματα,προσφέρεται ψυχοκοινωνική υποστήριξη και δρομολογείται η δεύτερη και μακροχρόνια φάση της διαδικασίας απεξάρτησης. Η φαρμακοθεραπεία που χρησιμοποιείται εξαρτάται από την ουσία χρήσης που διακόπτεται. Μπορεί να ακολουθήσει χορήγηση φαρμάκων που βοηθούν στην απεξάρτηση, όπως τα υποκατάστατα των οπιοειδών και τα χρησιμοποιούμενα φάρμακα για την απεξάρτηση από το αλκοόλ (ναλτρεξόνη, δισουλφιράμη, ακαμπροστάτη, ναλμεφένη). Οι ουσίες που χορηγούνται στις δομές υποκατάστασης ανήκουν σε δύο κατηγορίες : αγωνιστές των οπιοειδών, όπως η μεθαδόνη και η βουπρενορφίνη και οι ανταγωνιστές των οπιοειδών, όπως η ναλαξόνη και η ναλτρεξόνη.

Πολλοί επαγγελματίες εναλλακτικής ιατρικής προωθούν διάφορα είδη αποτοξίνωσης όπως οι δίαιτες αποτοξίνωσης. Το Sense about Science, ένα φιλανθρωπικό ίδρυμα με έδρα το Ηνωμένο Βασίλειο, καθόρισε ότι οι περισσότεροι τέτοιοι ισχυρισμοί για τη διατροφική «αποτοξίνωση» δεν έχουν κανένα αποδεικτικό στοιχείο.

Το ήπαρ και τα νεφρά είναι φυσικά ικανά για αποτοξίνωση, όπως και οι ενδοκυτταρικές (συγκεκριμένα, η εσωτερική μεμβράνη των μιτοχονδρίων ή στο ενδοπλασματικό δίκτυο των κυττάρων) πρωτεΐνες ή τα ένζυμα CYP.   

## Παραπομπές


Κατηγορία:Ιατρική
Κοκεντάμα

μικρογραφία|Κοκένταμα σε παράθυρο της Θεσσαλονίκης
μικρογραφία|''Κοκεντάμα''
Το ***Κοκεντάμα*** (ιαπωνικά: 苔玉 κυριολεκτικά σημαίνει "μπάλα από βρύα") είναι μια μπάλα χώματος, καλυμμένη με βρύα, πάνω στην οποία φυτρώνει ένα καλλωπιστικό φυτό. Η ιδέα έχει τις ρίζες της στην Ιαπωνία, όπου είναι ένας συνδυασμός των μορφών φύτευσης nearai (根洗い που κυριολεκτικά σημαίνει "πλύσιμο ρίζας", αλλά σημαίνει επισης "χωρίς γλάστρα") *[[μπονσάι]]* και *κουσαμόνο*. Σήμερα, το *Κοκεντάμα* είναι πολύ δημοφιλές στους ιαπωνικούς κήπους.

## Δημιουργία
Το *κοκεντάμα* ονομάζεται επίσης *[[μπονσάι]]* των φτωχών. Είναι κατασκευασμένο από υγρό χώμα *[[Ακαδάμα|akadama]]* και *κετό* (τύρφη) που σχηματίζεται σε μπάλα. Το φυτό τοποθετείται στην μπάλα και στη συνέχεια τυλίγεται γύρω από τα βρύα. Το σύρμα αλουμινίου ή το νάιλον σύρμα στερεώνει ολόκληρη τη δέσμη και μερικές φορές χρησιμοποιείται για να αναρτήσει το *κοκεντάμα* στον αέρα.

## Φροντίδα
εναλλ.=Kokedama|μικρογραφία|''Κοκεντάμα'' στο Κιότο
Το κοκεντάμα πρέπει να ποτίζεται τακτικά. Μια μέθοδος προτείνει να αισθάνεστε το βάρος του κοκεντάμα με την πάροδο του χρόνου - όταν η μπάλα είναι ελαφριά, μπορεί να βυθιστεί στο νερό. Τα καλύτερα φυτά για την παρασκευή κοκεντάμα είναι αυτά που απαιτούν μέτρια έως πλήρη σκιά, καθώς το άμεσο ηλιακό φως πιθανότατα θα κάψει και τελικά θα μετατρέψει το *κοκεντάμα* να έχει μια απόχρωση του καφέ.

## Παραπομπές


## Εξωτερικοί σύνδεσμοι
* Kokedama: Οι ιαπωνικοί «κρεμαστοί κήποι», όπου τα φυτά δεν χρειάζονται γλάστρες
* Η τέχνη Κοκεντάμα

Κατηγορία:Ιαπωνικό στυλ κηπουρικής
Λεκάνη Ταουντένι

μικρογραφία|292x292εσ|Πιθανή έκταση της Λεκάνης Ταουντένι.
Η **Λεκάνη Ταουντένι** (**) είναι μία κύρια ιζηματογενής λεκάνη στη Δυτική Αφρική, που ονομάστηκε έτσι από το ομώνυμο χωριό Ταουντέννι στο βόρειο Μάλι. Καλύπτει μεγάλο μέρος του κρατώνα Δυτικής Αφρικής στη Μαυριτανία και στο Μάλι. Είναι υπό σημαντικό ενδιαφέρον, κυρίως λόγω των πιθανών αποθεμάτων πετρελαίου, που ίσως διατηρεί.

## Περιγραφή
[μικρογραφία|293x293εσ|Οι κύριες [Ιζηματογενής λεκάνη|ιζηματογενείς λεκάνες της Αφρικής.]]
μικρογραφία|293x293εσ|Πιθανή ύπαρξη δειγμάτων ανά γεωλογική περίοδο στη Λεκάνη Ταουντένι.
Η Λεκάνη Ταουντένι είναι η μεγαλύτερη ιζηματογενής λεκάνη στη Βορειοδυτική Αφρική και σχηματίστηκε μεταξύ του Μεσαίου και του Αργότερου Προτεροζωικού μεγααιώνα. Συνέχισε να καθιζάνει μέχρι τον Μεσαίο Παλαιοζωικό αιώνα, όταν πραγματοποιήθηκε η δημιουργία της Βαρισκικής Ορογένεσης. Περιλαμβάνει μέχρι και 6.000 μέτρα από δείγματα της Προκάμβριας και Παλαιοζωικής περιόδου. Εξερευνήσεις από την δεκαετία του 1980 ανακάλυψαν ενδείξεις πετρελαίου στην Αργότερη Προκάμβρια, Σιλούρια και Αργότερη Δεβόνια περίοδο. 

Τα δείγματα είναι πυκνότερα στη δυτική πλευρά της λεκάνης.

## Γεωλογία Πετρελαίου
Η κυβέρνηση του Μάλι, μία από τις φτωχότερες χώρες του κόσμου, πρόκειται να αναπτύξει μία βιομηχανία πετρελαίου. Εταιρίες που έχουν εξερευνήσει την περιοχή κατά καιρούς είναι: Total S.A., Eni, Sonatrach, Woodside, CNPC και Πετρέλαια Μπαράκα.

Παρόλα αυτά, η απομακρυσμένη τοποθεσία και οι δυσχερείς συνθήκες της Ερήμου Σαχάρα, θα καθιστούσαν μια τέτοια επιχείρηση ακριβή.

## Παραπομπές

Κατηγορία:Γεωλογία της Αφρικής
Σταυρός της Ανδρείας (Πολωνία)

Ο **Σταυρός της Ανδρείας** () είναι πολωνικό στρατιωτικό παράσημο. Εισήχθη για πρώτη φορά από το Συμβούλιο Εθνικής Άμυνας στις 11 Αυγούστου 1920. Απονέμεται σε άτομο που «έχει επιδείξει πράξεις ανδρείας και θάρρους στο πεδίο της μάχης». Μπορεί να απονεμηθεί στο ίδιο άτομο έως και τέσσερις φορές. Το μετάλλιο δίνεται μόνο σε καιρό πολέμου ή λίγο μετά.

## Ιστορία

### Πολωνο-Σοβιετικός Πόλεμος
Το μετάλλιο εισήχθη το 1920 στο απόγειο του Πολωνο-Σοβιετικού Πολέμου, λίγο πριν από την κρίσιμη Μάχη της Βαρσοβίας. Αρχικά δεν είχε Συμβούλιο Τάγματος και απονέμοταν προσωπικά από τον Ανώτατο Διοικητή του Πολωνικού Στρατού. Αργότερα προστέθηκε η επιλογή της ανάθεσης της απονομής του μεταλλίου στους διοικητές του μετώπου και των τμημάτων.

Μέχρι τις 29 Μαΐου 1923, όταν απονεμήθηκε το τελευταίο μετάλλιο για τον Πολωνο-Σοβιετικό Πόλεμο, ο Σταυρός της Ανδρείας είχε απονεμηθεί σε περίπου 60.000 στρατιώτες.

Εκτός από άτομα που συμμετείχαν στον Πολωνο-Σοβιετικό Πόλεμο, το μετάλλιο έχει επίσης απονεμηθεί αναδρομικά σε ορισμένους στρατιώτες των Πολωνικών Λεγεώνων, των στρατιωτικών μονάδων του Α΄ Παγκοσμίου Πολέμου, των σιλεσικών εξεγέρσεων, της Εξέγερσης της Μείζονος Πολωνίας (1918-1919) και σε μέλη της Πολωνικής Στρατιωτικής Οργάνωσης. Έχει απονεμηθεί, επίσης, σε βετεράνους της Ιανουαριανής Εξέγερσης του 1863 και στην πόλη Πουότσκ.

### Β΄ Παγκόσμιος Πόλεμος
Τον Ιανουάριο του 1940, ο Πολωνός Ανώτατος Διοικητής, Βουαντίσουαφ Σικόρσκι, εξέδωσε μια διαταγή για την επανεισαγωγή του Σταυρού της Ανδρείας. Στις 20 Σεπτεμβρίου, ο Πρόεδρος της Πολωνίας συμφώνησε να απονείμει το μετάλλιο σε άτομα που πληρούν τις προϋποθέσεις και τα οποία είχαν ήδη απονεμηθεί τέσσερις φορές κατά τη διάρκεια του Πολωνο-Σοβιετικού Πολέμου.

### Λαϊκή Δημοκρατία της Πολωνίας
Το 1943, μετά τη Μάχη του Λένινο, ο Στρατηγός Ζίγκμουντ Μπέρλινγκ, διοικητής του υποστηριζόμενου από τη Σοβιετική Ένωση Πρώτου Πολωνικού Στρατού (1944-1945), απένειμε τον Σταυρό της Ανδρείας σε αρκετούς στρατιώτες. Το ίδιο το μετάλλιο εγκρίθηκε ως στρατιωτικό παράσημο με εντολή του Κρατικού Εθνικού Συμβουλίου στις 22 Δεκεμβρίου 1944. Μέχρι το 1947, περίπου 40.000 από τα μετάλλια είχαν απονεμηθεί σε Πολωνούς στρατιώτες που πολεμούσαν δίπλα στον Κόκκινο Στρατό.

## Παραπομπές


## Πηγές
* Ζντζίσουαφ Π. Βεσολόφσκι, *Πολωνικά Τάγματα, Μετάλλια, Σήματα και διακριτικά: Στρατιωτικές και Πολιτικές Διακοσμήσεις, 1705–1985*, Μαϊάμι, 1986.

Ανδρειας Σταυρος
Νύμφη (αποσαφήνιση)

Ο όρος **νύμφη** μπορεί να αναφέρεται σε:
* νύμφη, η γυναίκα που πρόκειται να ή έχει μόλις παντρευτεί
* Νύμφες, μυθολογικές μορφές
* Νύμφη εντόμου, στάδιο ανάπτυξης κάποιων εντόμων
Εθνικός Οργανισμός Παροχής Υπηρεσιών Υγείας

Ο **Εθνικός Οργανισμός Παροχής Υπηρεσιών Υγείας** (ΕΟΠΥΥ) είναι ΝΠΔΔ αποτελώντας τον κύριο φορέα κοινωνικής ασφάλισης της χώρας, από την 1η Ιανουαρίου 2012. Συστήθηκε από τον ν.3918/2011 – ΦΕΚ Α΄31/2.3.2011. Αρχικά, συνενώθηκαν το τμήμα Υγείας των ΙΚΑ, ΟΠΑΔ, ΟΑΕΕ και ΟΓΑ. Στη συνέχεια, εντάχθηκαν ο ΤΑΥΤΕΚΩ, ΝΑΤ, ΕΤΑΑ και ΕΤΑΠ-ΜΜΕ.

Μέσω των συμβεβλημένων ιατρών, ο ΕΟΠΥΥ καλύπτει το 85% των ιατρικών πράξεων του ασθενούς, εφόσον δεν ξεπερνά το πλαφόν των τριακοσίων επισκέψεων. Η συμμετοχή του ασφαλισμένου στην ηλεκτρονική συνταγογράφηση είναι μηδενική και στην αγορά του φαρμάκου εώς 25%, ενώ για χρόνιες παθήσεις από μηδενική εώς και 10%. Οι διαγνωστικές εξετάσεις που τελούνται σε ιδιωτικές δομές προβλέπουν μηδενική συμμετοχή σε ασθενείς με μεσογειακή Αναιμία, δρεπανοκυτταρική αναιμία, κυστική ίνωση, χρόνια νεφρική ανεπάρκεια τελικού σταδίου και σακχαρώδη διαβήτη τύπου 1 με πιστοποιημένη αναπηρία άνω του 80%.

Την περίοδο 2014 - 2017, υπήρχε το ΠΕΔΥ (Πρωτοβάθμιο Εθνικό Δίκτυο Υγείας), παρέχοντας τις πρωτοβάθμιες υπηρεσίες φροντίδας του ΕΟΠΥΥ (Πολυιατρεία ΙΚΑ κλπ.). Καταργήθηκε για να αντικατασταθεί από τις ΤΟΜΥ, που είναι ενταγμένες στον ΕΟΠΥΥ. 

## Παραπομπές


Κατηγορία:Υγεία στην Ελλάδα
Κατηγορία:Υπουργείο Εργασίας και Κοινωνικών Υποθέσεων
Κατηγορία:Υπουργείο Υγείας (Ελλάδα)
Κοινότητα Αρμένων Ρεθύμνης

Η **Κοινότητα Αρμένων** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1931 με το ΦΕΚ 301Α - 29/08/1931 με έδρα τον οικισμό Αρμένοι. Εκτός από την έδρα της, περιλαμβάνει και τους οικισμούς Άγιος Γεώργιος, Σωματάς και Φωτεινός. Η απογραφή του 2011 αναφέρει:

* Άγιος Γεώργιος, ο (87)
* Αρμένοι, οι (379)
* Σωματάς, ο (161)
* Φωτεινός, ο (79)

Συνολικά η κοινότητα έχει 706 κατοίκους.

Η Κοινότητα εκπροσωπείται από πενταμελές συμβούλιο με επικεφαλής τον Πρόεδρο κ. Δημήτριο Βογιατζάκη.

## Κοινοτάρχες Αρμένων
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αρμένων.

## Παραπομπές
Άριος

**Άρια** ή **Άρυα** (  ;  Ινδοϊρανικά * *arya* ) είναι όρος που χρησιμοποιήθηκε αρχικά ως εθνοπολιτισμικός αυτοπροσδιορισμός από τους Ινδο-Ιρανούς στην αρχαιότητα, σε αντίθεση με τους κοντινούς ξένους γνωστούς ως «μη -Aryan' (* *an-arya* ). Στην αρχαία Ινδία, ο όρος *ā́rya* χρησιμοποιήθηκε από τους Ινδο-Άριους ομιλητές της Βεδικής περιόδου ως ενδοώνυμο (αυτοονομασία) και σε αναφορά σε μια περιοχή γνωστή ως *Āryāvarta* («κατοικία των Aryas»), όπου οι Ινδο-Άριοι προέκυψε ο πολιτισμός.  Στις γραφές της *[[Αβέστα|Avesta]]*, οι αρχαίοι Ιρανοί λαοί χρησιμοποιούσαν παρομοίως τον όρο *airya* για να αυτοπροσδιοριστούν ως εθνική ομάδα, και σε σχέση με τη μυθική πατρίδα τους, *Airyanǝm Vaēǰō* («έκταση των Aryas» ή «έκταση των Aryas»). Το στέλεχος αποτελεί επίσης την ετυμολογική πηγή τοπωνυμίων όπως το *Iran* (* *Aryānām* ) και το *[[Αλανία|Alania]]* (* *Aryāna-* ).

Αν και το στέλεχος **arya-* μπορεί να είναι πρωτοϊνδοευρωπαϊκής (PIE) προέλευσης, η χρήση του ως εθνοπολιτισμικού αυτοπροσδιορισμού πιστοποιείται μόνο μεταξύ των Ινδο-Ιρανικών λαών και δεν είναι γνωστό εάν οι ομιλητές PIE είχαν έναν όρο να αυτοχαρακτηριστούν ως «Πρωτο-Ινδοευρωπαίοι».Σε κάθε περίπτωση, οι μελετητές επισημαίνουν ότι, ακόμη και στην αρχαιότητα, η ιδέα του να είσαι *Άριος* ήταν θρησκευτική, πολιτιστική και γλωσσική, όχι φυλετική. 

Στη δεκαετία του 1850 ο όρος « Άριος » υιοθετήθηκε ως φυλετική κατηγορία από τον Γάλλο συγγραφέα Arthur de Gobineau, ο οποίος, μέσω των μεταγενέστερων έργων του Houston Stewart Chamberlain, επηρέασε τη ναζιστική φυλετική ιδεολογία .  Υπό την κυριαρχία των Ναζί (1933–1945), ο όρος ίσχυε για τους περισσότερους κατοίκους της Γερμανίας, εξαιρουμένων των Εβραίων και των Σλάβων, όπως οι Τσέχοι, οι Πολωνοί ή οι Ρώσοι .  Όσοι ταξινομήθηκαν ως «μη Άριοι», ιδιαίτερα οι Εβραίοι,  υπέστησαν διακρίσεις πριν υποστούν τη συστηματική μαζική δολοφονία γνωστή ως Ολοκαύτωμα . Οι φρικαλεότητες που διαπράχθηκαν στο όνομα των αριανιστικών ιδεολογιών της υπεροχής οδήγησαν τους ακαδημαϊκούς να αποφεύγουν γενικά τον όρο «Άριος», ο οποίος έχει αντικατασταθεί στις περισσότερες περιπτώσεις από τον όρο « Ινδοϊρανός », αν και ο κλάδος της Νότιας Ασίας είναι ακόμα γνωστός ως « Ινδο-Άριος ». .

## Παραπομπές


Κατηγορία:Λευκή υπεροχή
Κατηγορία:Ναζιστική προπαγάνδα
Κατηγορία:Ρατσισμός
Κατηγορία:Ναζιστικές έννοιες
Κατηγορία:Εταιρεία της Θούλης
Διμενυδρινάτη

Η **διμενυδρινάτη**, περισσότερο γνωστή με την εμπορική επωνυμία **δραμαμίνη**, είναι φάρμακο που διατίθεται χωρίς ιατρική συνταγή και χρησιμοποιείται για τη θεραπεία της ναυτίας. Η διμενυδρινάτη είναι συνδυαστικό φάρμακο που περιέχει διφαινυδραμίνη και 8-χλωροθεοφυλλίνη.

## Ιατρικές χρήσεις
Η διμενυδρινάτη είναι ένα αντιισταμινικό διαθέσιμο χωρίς συνταγή που ενδείκνυται για την πρόληψη και την ανακούφιση της ναυτίας και του εμέτου από διάφορες αιτίες. Είναι ένας ανταγωνιστής υποδοχέα Η1 που επιδεικνύει αντιχολινεργική δράση.

## Φαρμακευτική χημεία
Η διφαινυδραμίνη είναι το κύριο συστατικό της διμενυδρινάτης και υπαγορεύει το πρωταρχικό αποτέλεσμα. Η κύρια διαφορά σε σχέση με την καθαρή διφαινυδραμίνη είναι η χαμηλότερη ισχύς λόγω του συνδυασμού με 8-χλωροθεοφυλλίνη. Κατά βάρος, η διμενυδρινάτη αποτελείται από μεταξύ 53% και 55,5% διφαινυδραμίνη.

## Παρενέργειες
Οι συχνές ανεπιθύμητες ενέργειες μπορεί να περιλαμβάνουν:

* Υπνηλία
* Ξηροστομία
* Δυσκοιλιότητα
* Θολή όραση
* Αίσθημα ανησυχίας ή ενθουσιασμού (ειδικά στα παιδιά)

## Ψυχαγωγική χρήση
Η διμενυδρινάτη χρησιμοποιείται ψυχαγωγικά ως παραληρηματικό. Πολλοί χρήστες αναφέρουν προφίλ παρενεργειών παρόμοιο με δηλητηρίαση από αλκαλοειδές τροπάνιο (π.χ. ατροπίνη), καθώς και τα δύο δρουν ως ανταγωνιστές των μουσκαρινικών υποδοχέων μουσκαρινικής τόσο στο κεντρικό όσο και στο αυτόνομο νευρικό σύστημα, που αναστέλλει διάφορες οδούς μεταγωγής σήματος.

Άλλες επιδράσεις στο ΚΝΣ εμφανίζονται στο μεταιχμιακό σύστημα και στον ιππόκαμπο, προκαλώντας σύγχυση και προσωρινή αμνησία λόγω μειωμένης σηματοδότησης ακετυλοχολίνης. Τοξικότητα εκδηλώνεται επίσης στο αυτόνομο νευρικό σύστημα, κυρίως στη νευρομυϊκή σύναψη, με αποτέλεσμα αταξία, εξωπυραμιδικές παρενέργειες και αίσθημα βάρους στα πόδια, και σε συμπαθητικές μεταγαγγλιακές συνδέσεις, προκαλώντας κατακράτηση ούρων, διαστολή της κόρης, ταχυκαρδία, ανώμαλη ούρηση και ξηρό κόκκινο δέρμα που προκαλείται από μειωμένες εκκρίσεις εξωκρινών αδένων και βλεννογόνων. Σημαντική υπερδοσολογία μπορεί να οδηγήσει σε έμφραγμα του μυοκαρδίου (καρδιακή προσβολή), σοβαρές κοιλιακές αρρυθμίες, κώμα και θάνατο. Ένα τέτοιο προφίλ παρενεργειών πιστεύεται ότι δίνει στα αντιισταμινικά κατηγορίας αιθανολαμινών μια σχετικά χαμηλή πιθανότητα κατάχρησης.  Ένα αντίδοτο που μπορεί να χρησιμοποιηθεί για δηλητηρίαση από διμενυδρίνατη είναι η φυσοστιγμίνη.

## Παραπομπές


Κατηγορία:Αντιεμετικά
Κοινότητα Βιλανδρέδου

Η **Κοινότητα Βιλανδρέδου** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 ως κοινότητα Αρολιθίου με έδρα τον οικισμό Αρολίθιον. Το 1959 με το ΦΕΚ 118Α - 18/06/1959 η έδρα της κοινότητας μεταφέρθηκε από το Αρολίθιον στον οικισμό Βιλανδρέδον ενώ το 1972 με το ΦΕΚ 157Α - 04/09/1972 μετονομάστηκε σε κοινότητα Βιλανδρέδου. Εκτός από την έδρα της, περιλαμβάνει και τους οικισμούς Αλώνες, Αρολιθιο και Ρουμπάδο. Η απογραφή του 2011 αναφέρει:

* Αλώνες, οι (35)
* Αρολίθι, το (9)
* Βιλανδρέδο, το (73)
* Ρουμπάδο, το (17)

Συνολικά η κοινότητα έχει 134 κατοίκους.

Η Κοινότητα εκπροσωπείται από τον Πρόεδρο κ. Γεώργιο Γαλεράκη.

## Κοινοτάρχες Βιλανδρέδου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βιλανδρέδου.

## Παραπομπές
Κοινότητα Αμνάτου

Η **Κοινότητα Αμνάτου** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και ως έδρα της κοινότητας ορίστηκε ο Αμνάτος. Εκτός από την έδρα της περιλαμβάνει και τους οικισμούς Καψαλιανά και Πίκρης, καθώς και την Μονή Αρκαδίου. Η απογραφή του 2011 αναφέρει:

* Αμνάτος, η (156)
* Καψαλιανά, τα (1)
* Μονή Αρκαδίου, η (6)
* Πίκρης, ο (55)

Συνολικά η κοινότητα έχει 218 κατοίκους.

## Πραγματικός Πληθυσμός

Η Κοινότητα εκπροσωπείται από τον Πρόεδρο κ. Γεώργιο Κανακάκη.

## Κοινοτάρχες Αμνάτου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αμνάτου.

## Παραπομπές
Κότα (Ρατζαστάν)

Η **Κότα** (ινδικά: कोटा) είναι πόλη η οποία βρίσκεται στα νοτιοανατολικά της βόρειας ινδικής πολιτείας Ρατζαστάν. Βρίσκεται περίπου 240 χιλιόμετρα νότια της πρωτεύουσας της πολιτείας, την Τζαϊπούρ, επί των οχθών του ποταμού Τσάμπαλ. Με πληθυσμό άνω των 1,2 εκατομμυρίων, είναι η τρίτη πιο πυκνοκατοικημένη πόλη του Ρατζαστάν μετά την Τζαϊπούρ και την Τζοντχπούρ, η 46η πιο πυκνοκατοικημένη πόλη της Ινδίας και ο 53ος πιο πυκνοκατοικημένος αστικός οικισμός της Ινδίας. Χρησιμεύει ως διοικητική έδρα για το διαμέρισμα Κότα και τη διοικητική διαίρεση Κότα. Η Κότα αποτελεί σημαντικό εκπαιδευτικό κόμβο της χώρας για την προετοιμασία ανταγωνιστικών εξετάσεων και διαθέτει μια σειρά από ινστιτούτα μηχανικής και ιατρικής διδασκαλίας.

## Παραπομπές


Κατηγορία:Πόλεις της Ινδίας
Νικολάι Γιάκοβλεβιτς Ντανιλέφσκι

Ο **Νικολάι Γιάκοβλεβιτς Ντανιλέφσκι** (ρωσ.:Николай Яковлевич Данилевский, 10 Δεκεμβρίου 1822,–  19 Νοεμβρίου 1885,) ήταν Ρώσος οικονομολόγος, φυσιολόγος, εθνολόγος, φιλόσοφος και ιστορικός. Ανήκε στο ρεύμα των σλαβόφιλων, ενώ διαμόρφωσε μια δική του όψη του πανσλαβισμού συνδυασμένη με τον πανρωσισμό. Γεννήθηκε στο κυβερνείο του Αριόλ και ήταν γόνος οικογένειας ευγενών.

Ο Ντανιλέφσκι είναι γνωστός για το έργο του *Ρωσία και Ευρώπη: Μια ματιά στις Πολιτιστικές και Πολιτικές Σχέσεις του Σλαβικού Κόσμου με τον Ρωμανο-Γερμανικό Κόσμο (Russia and Europe: A Look at the Cultural and Political Relations of the Slavic World to the Romano-German World), το οποίο πρωτοδημοσιεύητκε*  στο ρωσικό περιοδικό (Russian: Заря, Dawn) το 1869.

Ήταν επίσης αντίθετος με την δαρβινική θεωρία της εξέλιξης, γράφοντας το Δαρβινισμός: μια κριτική μελέτη (Дарвинизм: Критическое исследование) (1885-1889)

Ο Ντανιλέφσκι, αμφισβήτησε επίσης τον οικουμενικό χαρακτήρα του Δυτικού Ευρωπαϊκού πολιτισμού.Υποστήριξε μια κυκλική αφήγηση της παγκόσμιας ιστορίας, ενώ προσέγγισε τους διαφορετικούς πολιτισμούς, ως βιολογικούς οργανισμούς οι οποίοι ζουν αυτόνομα ο ένας από τον άλλον δίχως καμιά εξάρτηση ή επιρροές μεταξύ τους . Όσο για την Ρωσική Αυτοκρατορία, την θεωρούσε ως τον τελευταίο και πιο δυναμικό από αυτούς τους αυτόνομους πολιτισμούς, προορισμένο να αντικαταστήσει όλους τους άλλους σε σημασία.

Έθεσε υπό προβληματισμό τον όρο «ανθρωπότητα» κρίνοντας τον ως πολύ αφηρημένο. Για τον Ντανιλέφσκι, το ανθρώπινο είδος χωρίζονται σε ιστορικο-πολιτισμικές κατηγορίες, με εξέχουσες εκείνες της Ρωμαιο-Γερμανικής και της Σλαβικής καταγωγής.

Η θέση αυτή ερχόταν σε σύγκρουση με την θεώρηση του Χέγκελ περί της ιστορίας της ανθρωπότητας, η οποία την έβλεπε ως ένα ενιαίο ιστορικό σύνολο (θέση που υιοθετούσαν και οι δυτικόφιλοι Ρώσοι).

Θεωρούσε τους Σλάβους, μια πιο πρόσφατη και ακόμη υπό διαμόρφωση και  εξέλιξη ακόμη ιστορικό-πολιτισμική κατηγορία, η οποία θα θριάμβευε έναντι του Ρωμαιο-Γερμανικού «είδους», ενώνοντας όλους τους Σλάβους κα μετασχηματίζοντας τους σε μια συμπαγή ομάδα που έδρα θα είχε την Κωνσταντινούπολη.

Ο Ντανιλέφσκι ήταν επηρεασμένος από τον Γάλλο φιλόσοφο και πρώιμο σοσιαλιστή Σαρλ Φουριέ. Μάλιστα ο Ντανιλέφσκι έβλεπε τη ρωσική αγροτική τάξη, ως μια τάξη που αποτελεί έναν ξεχωριστό προοδευτικό θεσμό, εφαρμόζοντας ουσιαστικά το σχήμα του Φουριέ σχετικά με τον συνεταιριστικό σοσιαλισμό.

## Παραπομπές


Κατηγορία:Ρώσοι φιλόσοφοι
Κατηγορία:Ρώσοι ιστορικοί
Κοινότητα Πηγής Ρεθύμνης

Η **Κοινότητα Πηγής** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και ως έδρα της κοινότητας ορίστηκε ο οικισμός Πηγή. Εκτός από την έδρα της περιλαμβάνει και τους οικισμούς Άγιος Δημήτριος και Πηγιανός Κάμπος. Η απογραφή του 2011 αναφέρει:

* Άγιος Δημήτριος, ο (177)
* Πηγή, η (401)
* Πηγιανός Κάμπος, ο (279)

Συνολικά η κοινότητα έχει 857 κατοίκους.

## Πραγματικός Πληθυσμός Κοινότητας

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Πηγής.

## Παραπομπές
Βίννεντεν

Το **Βίννεντεν** (γερμανικά: Winnenden) είναι μικρή πόλη στην περιοχή Ρεμς-Μουρρ της Περιφέρειας Στουτγκάρδης στη Βάδη-Βυρτεμβέργη στη νοτιοδυτική Γερμανία. Βρίσκεται σε μια αμπελουργική περιοχή περίπου 20 χλμ βορειοανατολικά της Στουτγκάρδης στη δυτική άκρη του Σουαβικού δάσους και έχει πληθυσμό λιγότερο από 28.000 κατοίκους. Το υψόμετρό της κυμαίνεται από τα 270 έως τα 504 μέτρα. Η παλαιά πόλη βρίσκεται σε έναν λόφο ανάμεσα στο Μπούχενμπαχ και το Τσίπφελμπαχ. Η πόλη φιλοξενεί την Εταιρία Kärcher, κατασκευαστές εξοπλισμού καθαρισμού και συγκεκριμένα πλυντηρίων πίεσης.

## Ιστορία
Η ιστορία του Βίννεντεν είναι πλούσια και ξεκινά από την αρχαιότητα. Αντικατοπτρίζει τη γενικότερη ιστορία της Ευρώπης, με τις αλλαγές που έφερε η βιομηχανική επανάσταση, τους πολέμους και την εξέλιξη των κοινωνιών. Η πόλη συνεχίζει να αναπτύσσεται και να εξελίσσεται, διατηρώντας ταυτόχρονα την πλούσια ιστορική της κληρονομιά.

Υπάρχουν αρχαιολογικά ευρήματα που δείχνουν ότι η περιοχή ήταν κατοικημένη από την ρωμαϊκή εποχή. Αναφέρεται για πρώτη φορά σε γραπτές πηγές το 1181. Κατά τη διάρκεια του Μεσαίωνα, η πόλη εξελίχθηκε ως κέντρο εμπορίου και βιοτεχνίας.

### Νεότερη Ιστορία
Το Βίννεντεν βίωσε σημαντική ανάπτυξη κατά τη διάρκεια της βιομηχανικής επανάστασης κατά τον 19ο και 20ο αιώνα. Σημαντικές βιομηχανίες εγκαταστάθηκαν στην περιοχή, προσελκύοντας εργατικό δυναμικό και ευνοώντας την αστική ανάπτυξη.

Στη σύγχρονη εποχή, η πόλη είναι γνωστή για την υψηλή ποιότητα ζωής που προσφέρει στους κατοίκους της. Είναι επίσης γνωστή για τα όμορφα τοπία της και τα παραδοσιακά της κτίρια.

### Σφαγή στο Βίννεντεν το 2009
Ένα τραγικό γεγονός που σημάδεψε την πόλη ήταν η σφαγή στο Βίννεντεν το 2009, όπου ένας έφηβος σκότωσε 15 άτομα σε ένα σχολείο πριν αυτοκτονήσει. Το περιστατικό αυτό είχε παγκόσμια απήχηση και οδήγησε σε αυστηρότερα μέτρα ασφαλείας στα σχολεία της Γερμανίας.

## Αδελφοποιήσεις
Το Βίννεντεν είναι αδελφοποιημένο με:
* Αλμπερβίλ, Γαλλία (1969)
* Σάντο Δομίνγκο δε λα Καλθάδα, Ισπανία (1993)

## Παραπομπές


Κατηγορία:Πόλεις της Βάδης-Βυρτεμβέργης
Κατηγορία:Βυρτεμβέργη
Ρομπ Μπάουερ

Ο **Ρόμπερτ Πέτερ Μπάουερ** (ολλανδικά: Robert Peter Bauer, γεννηθείς στις 11 Νοεμβρίου 1962) είναι ναύαρχος στο Βασιλικό Ναυτικό της Ολλανδίας, επί του παρόντος υπηρετεί ως Πρόεδρος της Στρατιωτικής Επιτροπής του ΝΑΤΟ από τον Ιούνιο του 2021. Προηγουμένως υπηρέτησε ως Αρχηγός Άμυνας (ολλανδικά: Commandant der Strijdkrachten) από τον Οκτώβριο του 2017  έως τον Απρίλιο του 2021, και ως Υπαρχηγός Άμυνας των Ενόπλων Δυνάμεων της Ολλανδίας από την 1η Σεπτεμβρίου 2015 έως τις 13 Ιουλίου 2017.

Ο Μπάουερ προέρχεται από οικογένεια μηχανικών. Είναι παντρεμένος με τη Μαάικε Μπάουερ και μαζί έχουν τρία παιδιά.

## Παραπομπές


Κατηγορία:Ολλανδοί